b"\n_START_ARTICLE_\nNorma (matem\xc3\xa0tiques)\n_START_PARAGRAPH_\nEn matem\xc3\xa0tica, la norma \xc3\xa9s la funci\xc3\xb3 que assigna, a cada vector d'un espai vectorial, una longitud. M\xc3\xa9s precisament, una norma assigna a cada vector diferent del vector zero un valor estrictament positiu. Per altra banda, una seminorma permet assignar longitud zero a vectors que no s\xc3\xb3n nuls. Un exemple molt senzill \xc3\xa9s la norma euclidiana definida sobre l'usual espai euclidi\xc3\xa0. En general, quan es defineix una norma dins d'un espai vectorial es diu que s'ha definit un espai normat. Normalment, la norma del vector v, a vegades anomenada tamb\xc3\xa9 el m\xc3\xb2dul de v, s'indica amb la notaci\xc3\xb3 \xe2\x88\xa5v\xe2\x88\xa5 (o ||v||)."